RADU GYR 


POEME 


București 


Imediat după apariția primei ediţii a volumului "Poeme 
de răsboiu" (1942), lucrarea a fost retrasa de pe piaţă de către 
cenzură. Ediţia a doua a apărut în 1943, însă fără multe din 
poeziile din cea dintâi (cum sunt "Atac" şi "Morminte" de 
mai jos). 


CUPRINS 


Stepă ucraineană 
Marş de noapte 
Orcal MN MEAN MAN EM EO. 
Bombardament de branduri 
Pândă, noaptea 

Cantonament 


STEPĂ UCRAINEANĂ 


Curgând din Miază-noapte, zbârcită, largă, arsă, 
cu veacul şi tăcerea în goluri verzi se varsă. 


O simți cum vine parcă din moarte şi uitare, 
ducând sfâşietoarea vecie în spinare. 


Rar, câte-un dâmb clipeşte din geană sub un nor, 
sau şchiopătă, departe, un pom într-un picior. 


Clocite, smârcuri negre spre zarişte se lasă, 
fierbându-şi mormolocii sub lintita vâscoasă. 


E-n tot o deznădejde, o dezolantâ silă... 
Cad din văzduh, bolnave, mari păsări de argilă, 


şi liniştea se cască, setoasă, ca o fiară, 
lingând pe margini cerul şi apa lui amară... 


În zori de zi, ca plumbul topit sfârâie golul 
tăriilor şi urcă, necruţător, pârjolul. 


Pământul surd se coace şi crapă sub văpaie, 
şi arşița-l scobeşte cu gheara-n măruntaie. 


Amiaza nemiloasă, din graniţa ei spartă, 
veninul care arde prin ierburi şi-l deşartâ. 


Şi aerul trosneşte... şi zările leşinâ... 
Ci, deodată, stepa ofteazâ în lumină. 


Cu nârile zvâcninde, adulmecând, tresare 
şi, lung miroase ploaia gonind din depărtare. 


Din adâncimi mongole, din hău fără 'nceputuri, 
cresc norii cu hangere de fulgere şi cnuturi. 


Vin hoarde de cenușă și clocotesc cazane, 
bat vânturile stepa cu vinete ciocane. 


Vecia urlă. Norii îşi leapădă tăciunii, 
şi mormğie şi joacă ursoaicele furtunii. 


Cu jordii, ploaia bate câmpia-n pielea goală. 
Mânjind văzduhul, vântul îi cară-n cârcă smoală. 


les smârcurile-afarâ din gropnite şi pleacă 
să rupă clăi râzlete în goana lor buimacă. 


Zbârlit, işi umflă guşa şi duşmănos, nămolul, 
sub tunetele care se dau de-a rostogolul. 


Imensă, stepa geme, se clatină și fierbe... 
Târziu, aduce noaptea pe umerii ei jerbe 


de stele şi le-aprinde opalele mirate, 
sus, peste amintirea furtunii destrămate. 


O limpezime rece îngheaţă juvaere 
şi subtiazâ poduri de vis şi de părere. 


Iconostasul nopţii se-naltâ cu sfială, 
şi toată stepa-ncepe o rugă vegetală. 


Un imn ciudat mijeşte din şanţuri, din bâltoace 
Şi numai dintr-un capăt de lume fără pace, 


flămând, ca o lupoaică la pândă, tunul latrâ, 
scuipându-și, peste basme, plămânii lui de piatră. 


Saliz, August, 1941 


MARŞ DE NOAPTE 


Mârşâluim... Prin noaptea cu tâişuri, 
strivim nămolul, blestemăm, scrâşnim. 
Călcăm mocirle, sfâşiem hâtişuri, 
mărşăluim, mârşâluim... 


Mărşăluim. Cresc aburi de sudoare 
din oameni, din căruţe şi din cai. 
A vizuină mirosim şi-a fiare, 
şi-n gură gust simţim, de mucegai. 


Bocancii sparti înfig amare ţinte 
in glod, în smârc, în morlii-ascunşi sub lut 
şi-n tot ce-a mai rămas din noi fierbinte: 
în lacrimi, în surâsuri, în sărut. 


Mărşăluim. Din noaptea clătinată, 
ciobită, luna, cum luceşte-acum, 
e-o cască de metal însângerată 
pe vârful unei cruci de fum... 


Petrovcka, Septembrie, 1941 


CRUCIAȚII 


Doamne, printre vâlvătăi 
suntem cruciații Tăi. 


Cu asprime şi cu vis 
cruci de foc pe piept ne-ai scris. 


Ne-ai tăiat prin porumbişti 
raiul Tău cu îngeri trişti. 


Rai, în care branduri bat, 
de chesoane spintecat... 


Ne porți marșul triumfal 
prin pucioasă şi metal, 


mucenici cu-obraji de zinc 
în urgii ce nu se sting. 


Spre ce grav Ierusalim 
mergem sa ne răstignim. 


Urcăm Noul Testament 
sub un dur bombardament, 


şi ne seceră din cer 
heruvimi sonori de fier... 


Doamne, printre vâlvătăi 
suntem cruciații Tăi. 


Ritmic, cum bocancii sună, 
sângerând intrăm în lună. 


In grenade și-n rucsac 
ducem crâncenul Tău veac 


şi purtăm la centiron 
Cerul Tău într-un bidon. 


BOMBARDAMENT DE BRANDURI 


In floarea-soarelui, pe dâmb, in bozii, 
in mărăcini, in gropnite: explozii. 


La dreapta, 'n stânga, 'n fatâ, evantale 
şi sfâşiate cozi de vâlvâtale. 


Explozia acum e-un palmier, 
sau un havuz cu despletiri de fier. 


Zarea şi-a smuls tunica spintecată 
şi pieptul, găurit de răni, şi-aratâ. 


Sonoră, moartea scutură pe deal 
aprinse, roşii pleduri de metal. 


Ba nu: şi-a rupt, cu trosnet de aramă, 
pe cer, incandescenta ei maramă... 


Plesnind, vin stânci de fontâ in secarâ 
şi-şi varsă mâruntaiele afară. 


Fâl, fâl... Cutremur surd. Văzduhul crapă. 
Strâmbi, morţii ies din şanţuri şi din groapă. 


S-a spart un iad. Ne cad peste veşminte 
zdrente de carne şi nisip fierbinte... 


Pe liziera arsă de salcâm 
scrâşnim din dinţi, murim sau ne târâm. 


İn trupul tot, un tipât lung se frânge, 
şi viața toatâ-i sânge, numai sânge... 


Karpova, August, 1941 


PÂNDĂ, NOAPTEA 


Cad, peste noi, inele şi podoabe, 
rachetele. Salcâmii doar suspină. 
Vântul, zbârlit, târându-se pe labe, 
m-adulmecă pe nări ca o Jivină. 


Stâm incleştati pe arme, numai pândă, 
în gropile cu veghea mlăștinoasă... 
Simt viaţa buruienilor plăpândă 
cum, duh amar, pe-obrazul meu se lasă. 


Tac brandurile. Vânăt, cerul geme 
şi, scârtâind, se-nchide ca o uşă 
deasupra, peste noi şi peste vreme, 
deasupra, peste vis, peste cenușă... 


Un fâlfâit ciudat în noapte zboară, 
prin cucuruzi neliniștea tresare. 
Pe dârele cartuşelor trasoare 
sufletul urcâ, sufletul coboarâ. 


Pe urmă, amintirile... Se leagă, 
se despletesc, se cheamă, se-mpreună, 
ca nişte zarzări albi foşnesc în lună, 
şi inima miroase-a flori, întreagă. 


Vigoda, Septembrie 1941 


CANTONAMENT 


Zâcem şi trândâvim de două zile 

in satul spart şi ars de proiectile. 

Pe fundul ăsta sterp ca o găoace 
întreg batalionul "se reface”. 


Cum stăm prin curți, pe resturi de gunoaie, 
pârem dospiti din cărămizi şi paie. 
Simtim, adânc, în oase cum se trage, 
şi-n carne, frigul putred din bârloage. 


Departe, câmpul susură litanii. 
Zburdăm ieşiţi din găuri, ca guzganii. 
Ne gudurăm sub soare leşiatic, 
în vântul lânced cu miros sălbatic. 


Câţiva se laie lung și pe cămașă 
omoară urma gropilor vrâjmaşâ. 
Apoi rămân cu ochii duși departe, 
în amintire poate, sau în moarte. 


Obrajii ard, cu pâlpâiri încete, 
sucim tutun în zdrente de gazete, 
căscăm alene, curâtâm gamele, 
ne descâltâm de humă şi obiele, 
zâmbim mirati spre zarea dimpotrivă, 
sau lustruim bocancii cu salivă. 


În ochii tulburi încă se ingânâ 
măcelul crunt de-acum o săptămână, 
dar râdem, când, în rece tremurare, 
pe mâini ne joacă gologani de soare. 


Deodată, zvon... Gamelele dogite 
sună, gemând, ca poftele lihnite. 
"Bucătăria" vine fumegândă, 
privirea se cutremură, flămândă, 
şi-obrajii arşi se-neacă, în neştire, 
într-un surâs de mare fericire. 


Petrovka, Septembrie 1941 


MÂINE ÎN ZORI 


Ne-am târât, julindu-ne pe coate, 
până-n fundul gropilor posace. 
Din mantăi curg mlaştini desfundate, 
în bocanci ne clefăie băltoace. 


Mâine-n zori atacul. Stăm prin găuri, 
ni se-mpart cartuşe şi grenade. 
Beznele au râbufnit din hâuri... 
- Stinge, bă, ţigara, camarade. 


Mâine-n zori... İncovoiati pe armă, 
strângem fierul, l-încleștăm cu foame. 
Pleoapele de zinc nu pot să doarmă, 
gândul tipă strâns în catarame. 


Liniştea se surpă ca o schelă. 
Spaime şi nădejdi slomnesc pe gură. 
În răstimpuri, zornăie-o gamelă, 
gropile o sâsâie şi-o-njură. 


Mâine-n zori... Plesneşte așteptarea, 
praştie sărită din crâcane... 
Febrele işi amăgesc dogoarea 
cu zăcuta cloacă din bidoane. 


Mâine. Ploaia-şi fumegă leşia. 
Scheaună în zloată ca un câine 
vântul ud... Şi toată veşnicia 
s-a holbat, căscată, peste mâine. 


Cresc, imens, pupilele flâmânde, 
ochii taie, sfâşie, deşirâ. 
Mâine... joacă-n aer numai pânde, 
veghea ca o gheară se răschiră. 


Mâine. Cerul tot, genunea toată... 
Fâşâie prin oase, negre geruri. 
Mâine. Carnea cade-ngenunchiatâ... 
Tatăl nostru care eşti în ceruri... 


Vigoda, Octombrie, 1941 


ATAC 


Cu pâru-n vânt, trâsnete ies 
din largi spintecâturi de şes. 


Băltoace, smârcuri, eleştaie 
sar din nămol şi topâie vâlvoaie, 


Ceru-ndârjit scuipă lavă, 
fontă lichidă, otravă. 


Crunt ne mai biciuie cnutul Prea-Sfântului, 
Sfârşitul pământului, sfârșitul pământului. 


Pământul crapă, 
zările crapă, 


apele crapă, 
văzduhul crapă, 


totul se spintecă şi ne îngroapă... 


Ura, tâşnim din gropi şi din şanţuri. 
Jadul se smulge şi scapă din lanţuri. 


Ingeri de fier ca niște mari cruci 
plutesc prin amiaza de tuci 
şi varsă pe noi numai stânci şi butuci. 


Toate jivinele lumii spurcate 
făcutu-s-au tancuri şi cazemate. 


Munţii s-au rupt din pripoane 
şi-aruncâ în noi cu prăpăstii şi stane. 


Sar giurgiuvelele lumii, 
sar toate zăvoarele humii, 


ALA: 


sare pământul, întreg, din tâtâni... 
Scuip sânge, 
scuip bucăţi de plămâni; 
sunt tot pucioasă şi zgură. 
Moartea îmi intră târânâ-n gură. 


Vin proiectile, vin proiectile, 
desfundă morți îngropaţi de opt zile, 
îi smulg din noroi, cu gheare haine, 

şi-i zvârle în şant, peste mine... 


Doamne, nimic din prâpâd nu-Ti mai scapă! 
Totul se spintecă, totul se crapă, 
totul ne-ngroapă. 


Oh, urletu-acesta, de unde 
răzbate şi mă pătrunde? 


Vine din ce zăcăminte? 
Din care profunde tării? 


leşiti, voi morţi, din morminte, 
ca să intrăm noi, de vii... 


LÂDITA CU JUCĂRII 


Târgul arde. Fum vâscos şi zgură 
le simţim ca un nisip în gură. 


Alergăm curbați pe baionete, 
topâie pe streşini flăcări bete. 


Azvârlim grenade. Târgul arde. 
Vinele plesnesc ca niște coarde, 


sângele e un ciocan şi bate, 
bate lung în tâmplele-asudate. 


O "rafalâ" îl aude şi-i răspunde 
cu ciocanele-i de cremene, rotunde.. 


Târgul arde. Năvălim în moarte, 
printre ziduri cu olane sparte. 


Casele aleargă prin băltoace, 
își smulg părul, se-nvârtesc buimace 


Şi-şi aruncă-n iadul dimineţii 
geamurile, uşile, pereţii... 


Izbucnim, urlând, într-o ruină, 
cu priviri haine de jivină, 


cu frunti tulburi, cu grenada-n mână... 
Zăngănind, cad cioburi în târânâ. 


Ne impiedicâm, nâuci, in tindâ, 
de-un schelet de jilt sau de oglindă. 


Tropăim, murdari, cu ţinte grele, 
peste zdrente negre de perdele. 


Grei, bocancii calcă pe portrete: 
peste-obrajii trişti ai unei fete, 


peste-un gând înseninat pe-o frunte, 
peste zâmbetul unei bunici cărunte. 


Printre dinți scuipăm moloz şi zgură. 
Ochii-ncremenise într-o spărtură: 


pe un fund de ladă sub cenușă, 
un câlut de lemn şi o păpuşă 


dorm adânc, ca într-o amintire, 
vise de funingine subțire. 


Un câlut olog, fără de roate, 
şchiop, beteag şi rupt pe jumătate, 


şi-o păpuşă care doarme-ntruna 
Somn de Portelan şi păr ca luna... 


Împietrim sub bârnele schiloade: 
- Uite o păpușă, camarade, 


uite un câlut uitat în ladă, - 
parc-ar fi păpuşa de zăpadă 


şi câlutul şchiop, purtat de sfoară 
prin albaştrii ani de-odinioară... 


Târgul arde. O "rafalâ" toacă. 
Flăcările joacă, joacă, joacă. 


Un câlut de lemn şi o păpușă 
sub măcel, sub moarte, sub cenușă... 


Ochii au rămas pe fundul lăzii. 
Cresc impuşcâturi de-a lungul străzii, 


ca un vaiet, altă grindă cade... 
- Uite o păpuşă, camarade... 


Freudenthal, Septembrie 1941 


PESTE POLIJOVA 


Peste Polijova 
luna a căzut, 
de un țărm de lut 
sfârâmându-şi prova. 


Vântu-şi mânâ barca 
neagră de postav; 
pâlpâie, bolnav, 
cerul spre Tătarca. 


Cresc în noapte gheare. 
Mari sălbăticiuni 
scuipă-n zări cărbuni, 
rumegă dogoare. 


Şantul anticar, 
rupt de proiectile, 
putredele zile 
ni le surpă iar. 


Stăm ca-n muşuroaie, 
îngropaţi de vii... 
Toată viaţa ni-i 
suptă de noroaie. 


Unu-njură. Altul 
geme printre dinți. 
Tâmplele-s fierbinți, 
noaptea ca asfaltul. 


Ud până la piele 

tot sunt străbătut 

de un duh stătut 
de hoit şi de stele... 


- Ai, bă, o, ţigară? 
Vreau s-o trag adânc, 
s-o beau, s-o mănânc, 

adânc să mă doară. 


În neagra tăcere 
nici un dor n-adun, 
doar tutun, tutun, 
amar ca o fiere... 


Gniliacovo, Octombrie, 1941 


NOROIUL 


Muniţii, cai şi oameni, zvâcnim în lungi coloane, 
cu mucegaiul ploaie, şi somnul în ciolane. 


Omizi lichefiate ne curg pe sub cămașă, 
când bumita cleioasâ pe pleoape ni se-ngroaşâ. 


Hârâitor, oftatul îşi sparge-n piept coptura, 
între gingii rămâne sleită-njurătura. 


Şi oameni, cai, muniții, călcăm băloși de ploaie, 
prin Rusia enormă, cu pântec de noroaie. 


Bocancii sparti, prin pâlnii şi guşi de iaduri, calcă 
şi pasul cară smârcul tot, halcă după halcă. 


Mocirle despuiate, cu zburda desmâtatâ, 
sar moale şi ne mușcă, rânjind, de beregată. 


Băltoacele se uscă pe noi şi ni se-agatâ, 
vâlvoaie şi leproase, de umeri și de viaţă. 


Şi noi câlcâm-nainte, muniții, oameni, vite, 
dormind, în mers, prin zeama mocirlei nărăvite, 


pe când noroiul cască şi, plescăind, se scoală, 
plesnindu-ne obrajii cu drojdie de smoală. 


Zbârlit, îşi umflă-n drumul truditelor compănii 
spinările puhave şi negre de jigânii. 


Flâmând, holbat la pândâ, ca o ciudatâ fiarâ, 
ne-nhatâ şi ne trage in putreda lui gheară. 


Ne cheamă, ne momeşte, se gudură, ne suge, 
ne linge şi ne leagă cu lanţuri şi belciuge. 


Cu duhnet ne sărută, ne scuipă, ne despoaie, 
icnind, ne tencuieşte cu lespezi de noroaie. 


Toţi suntem o mocirlă, din frunte la obiele, 
parc-auzim noroiul cum clefăie sub piele, 


cum plescăie în carne, cum fâsâie în oase, 
şi, flescăit, ne iese prin pleoapele vâscoase. 


Şi oameni, cai, muniții, zvâcnim în lungi coloane... 
Se-nfundă cauciucuri şi roti de camioane, 


Şi cali până-n oişti, şi "trupa" până-n şale, 
Şi sufletul şi viața, în mâzga asta moale... 
Şi noi călcăm-nainte, prin mlaștinile oarbe, 
hohotind, nămolul ne suge şi ne soarbe, 
ne bea şi ne scufundă, adânc şi leşiatic, 
în leagănul lui muced şi vânăt şi sălbatic. 


Colonia Manhaim, Octombrie 1941 


MORMINTELE 


Sapâ, camarade, sapâ... 
Au venit alti morti pe drum. 
Frunti de ceatâ, ochi de fum, 

pentru viermi şi pentru groapâ. 


Alte cruci, pe alt colnic, 
tot mai multe, tot mai dese, 
luna grea să le apese 
cu zăpezi de borangic... 


Toarnă glod, varsă argilă, 
adu crucea de molid, 
casca spartă - ciob de blid - 
pune-o-n vârful de şindrilă. 


Sapă, sapă înainte, 
cu sudoarea pe grumaz... 
Sapă pentru camarazi 
reci ŞI vinete morminte. 


Sapă, sapă. Bezna cade. 
Toarnă viermi, zvârle noroi 
Peste ochii mari şi goi, 
sapă, sapă, camarade... 


Pune râme peste vis, 
pune lut pe mâini de ceară, 
mâinile ce dezmierdară, 
mâinile care-au ucis... 


Doncevo, Septembrie 1941 


